open-index/open-wikipedia-markdown huggingface dataset:
Ֆրանե Սելակ

**Ֆրանե Սելակ** (, ), խորվաթ երաժիշտ և երաժշտության ուսուցիչ։ Հայտնի է նրանով, որ կարողացել է խուսափել մահից յոթ դժբախտ պատահարներից հետո, իսկ այնուհետև վիճակախաղով շահել է խոշոր գումար, որի համար լրագրողները նրան անվանել են «աշխարհի ամենահաջողակ մարդ»։

## Կենսագրություն
Ծնվել է 1929 թվականի փետրվարի 7-ին։ Դպրոցն ավարտելուց հետո ստացել է երաժշտական կրթություն. դառնալով դիրիժոր՝ նա աշխատանքի է անցել որպես մանկական երգչախմբի ղեկավար։

## Դժբախտ պատահարներ
### 1962
1962 թվականի հունվարին Սելակն ունեցել է իր առաջին վթարը։ Սարաևոյից Դուբրովնիկ ուղևորվող գնացքը դուրս է եկել ռելսերից և սուզվել գետը։ Մի անհայտ անձ  Սելակին հանել է ջրից, իսկ մյուս 17 ուղևորները խեղդվել են։ Ինքը՝ Ֆրանեն, ձեռքի կոտրվածք է ստացել և հիպոթերմիա։

### 1963
1963 թվականին Սելակն օդանավով Զագրեբից Ռիեկա է ուղևորվել։ Թռիչքի մեկնարկից որոշ ժամանակ անց օդանավի սրահի հերմետիկությունը խախտվել է, ինչի հետևանքով 19 մարդ դուրս է ընկել օդանավից, այդ թվում՝ Սելակը։ Նրան հաջողվել է ողջ մնալ, քանի որ ընկել է խոտի դեզի վրա։ Մնացած ուղևորները մահացել են։

### 1966
Ավիավթարից երեք տարի անց՝ 1966 թվականին, ավտոբուսը, որով Սելակը մեկնել է Սպլիտ, վթարի է ենթարկվել։ Վարորդը կորցրել է կառավարումը, ինչի հետևանքով ավտոմեքենան գլորվել է գետը։ Չորս ուղևոր խեղդվել է. Ֆրանեն կարողացել է դուրս գալ և լողալով հասնել ափ՝ ստանալով մի քանի թեթև վերք և կապտուկներ։

### 1970
1970 թվականին Սելակի մեքենան ընթացքում բռնկվել է։ Նրան հաջողվել է լքել մեքենան վառելիքի բաքի պայթելուց վայրկյաններ առաջ։

### 1973
Երեք տարի անց, մեկ այլ ճանապարհատրանսպորտային պատահարի ժամանակ, նրա մեքենայի վառելիքի պոմպի անսարքության պատճառով շարժիչը լցվել է տաք յուղով, ինչի հետևանքով կրակ է  բռնկվել, որը ավտոխցիկ է ներթափանցել օդանցքների միջով։ Կրակը վառել է Սելակի մազերը, բայց նա էապես չի տուժել։

### 1995
1995 թվականին Սելակին հարվածել է Զագրեբի քաղաքային ավտոբուսը, սակայն նա ստացել է միայն թեթև վնասվածքներ։

### 1996
1996 թվականին Սելակը իր մեքենայով բախվելով ցանկապատին կարողացել է խուսափել լեռան ոլորանում ՄԱԿ-ի խաղաղապահ ուժերի բեռնատարի հետ ճակատային բախումից։ Սելակը ամրագոտի  կապած չի եղել և հարվածից դուրս է շպրտվել մեքենայից։ Սելակը կառչել է ծառի ճյուղից, իսկ նրա մեքենան գլորվել է 100 մ խորությամբ անդունդը։

## Վիճակախաղի շահում
Իր 73-ամյակից երկու օր անց Սելակը վիճակախաղով շահել է 900 000 եվրո։ Այդ ժամանակ նա ամուսնացած է եղել հինգերորդ անգամ։ Շահած գումարով Սելակը գնել է երկու տուն և նավակ, ինչպես նաև տնից ոչ հեռու կառուցել է Մարիամ Աստվածածնին նվիրված մատուռ, օգնել է տեղի տաճարի վերանորոգմանը և նոր գործիքներ գնել իր ծանոթ երաժիշտների համար։ 2010 թվականին նա որոշում է կայացրել իր մնացած միջոցների մեծ մասը բաժանել հարազատներին և ընկերներին՝ պլանավորելով համեստ կենսակերպ վարել։

## Մահ
Ֆրանե Սելակը մահացել է 2016 թվականի նոյեմբերի 30-ին 87 տարեկան հասակում։ Վերջին տարիներին նա ապրել է Պետրինյա քաղաքում։

## Ծանոթագրություններ

Կատեգորիա:Երաժշտական մանկավարժներ
Կատեգորիա:Խորվաթներ
Կատեգորիա:Խորվաթ երաժիշտներ
Կատեգորիա:Խորվաթիայում մահացածներ
Ալբանական կոմիքսներ

**Ալբանական կոմիքսներ**, հիմնականում  կոսովցի ալբանացիների ստեղծագործություններ են։ Ալբանական մշակույթում նման ստեղծագործությունները կոչվում են «ֆումետի» (, թարգմանաբար՝ ծխի ամպեր) և մինչև վերջերս չէին տարածվում Ալբանիայում կոմունիստական խիստ գրաքննության պատճառով։ Կոսովոյում այժմ  հրատարակվում է ալբաներեն «Լեոն» կոմիքսների ամսագիրը՝ Ագիմ Քենաի  և նրա որդու՝ Ռրոնի ստեղծած Ալբանիայում ամենահայտնի՝ «Tafë Kusuri»  կոմիքս-շարքով, ինչպես նաև «Garfield»-ը և «Calvin and Hobbes»-ը, որ հրատարակվում են «Koha Ditore» թերթում։

## Համառոտ պատմություն
Կոսովոյում կոմիքսների մշակույթի վրա առավելապես ազդել է Հարավսլավիայի նման ենթամշակույթը, թեև այլ երկրներ ազդեցություն են ունեցել։ Կոսովոյում հրատարակված առաջին կոմիքս-սթրիփը Ագիմ Քենայի ստեղծած Թաֆե Կուսուրին է ( Ռիլինջա թերթ)։ 90-ական թվականների զուգահեռ կառավարման տարիներին Կոսովոյում, Պրիշտինայում լույս է տեսել նաև ալբանական կոմիքսների ամսագիր, որը կոչվել է «Strip Arti»:. Այնտեղ ներկայացվել են տեղական և միջազգային հեղինակների ստեղծած կոմիքսներ։ Ամսագիրը դադարել է հրատարակվել ֆինանսական միջոցների բացակայության պատճառով։ Առանց «Strip Arti»-ի կոմիքսների մշակույթը շարունակվել է հիմնականում մանկական և դեռահասների ամսագրերի միջոցով։ Այլընտրանքային արվեստներին նվիրված «Hapi Alternativ» ամսագիրը, որը խմբագրել է կոմիքսների երկրպագու Պետրիտ Սելիմին, հրատարակել է նաև տեղական և արտասահմանյան կոմիքսներ՝ ներկայացնելով ալբաներեն լեզվով «Hellboy»-ի մասին կոմիքսները։ В 1990 և 2000-ական թվականներին Իբրահիմ Քադրիուն հրատարակվել է  «Hareja» ամսագիր և նրա շաբաթական «Koha Ditore» թերթի «Vizatori» մանկական հավելվածը։ «Rrota» հրատարակչական տունը 2003 թվականին թարգմանել և հրատարակել է Սարդ Մարդու, Ալան Ֆորդի և Իքս մարդկանց մասին կոմիքսները։ Հետագայում նրանք հրատարակել են ամենամսյա մանկական ամսագիր, որը կոչվել է «Pishpiriku», որտեղ կանոնավոր կերպով տպվել են Թրեմբելատի գրած և նկարազարդած հինգ էջանոց կոմիքսները։ «Daily Zeri» թերթը 1999 թվականին նույնպես հրատարակել է բնօրինակ գործեր, իսկ «Java» շաբաթաթերթը 2003 թվականին հրատարակել է Էդոն Մուհաջերիի հեղինակած «Rrotelat» կոմիքսը։

Խոսակցական ալբաներենում կոմիքսները կոչվում են «ստրիպա», որից երևում է հարավսլավական կոմիքս-մշակույթի ազդեցությունը։ Կոսովոյում կոմիքսներ գնելը դժվար է։ Դրանցից մի քանիսը գտնվում են «Rilindja» թերթերի բաշխման կետերում։ Երկրպագուները կարող են նաև սահմանափակ օրինակներ գտնել Պրիշտինայի կենտրոնում գտնվող կոմիքսներով ոգեշնչված «Stripdepot» սրճարանում, ինչպես նաև «Dit'e Nat» գրախանութ-սրճարանում։

1997-1998 թվականներին գործել է կոմիքսների մեկամյա  դպրոց, որը կազմակերպել և հիմնել է Սորոսի հիմնադրամը։ Այն դադարեցվել է Կոսովոյի պատերազմի պատճառով։

## Ծանոթագրություններ

Կատեգորիա:Ալբանիայի արվեստ
Կատեգորիա:Գրականություն
Կատեգորիա:Ալբանիայի մշակույթ
Կատեգորիա: Կոմիքսներ
Զեյնա Աքար

**Զեյնա Աքար**  (, ), լիբանանցի քաղաքական գործիչ, Լիբանանի պաշտպանության նախարար և փոխվարչապետ՝ 2020 թվականի հունվարի 21-ից մինչև 2021 թվականի սեպտեմբերի 10-ը։ Նա եղել է արաբական աշխարհում առաջին կին պաշտպանության նախարարը։

## Կենսագրություն
Զեյնա Աքարը ծնվել է Քուրայի շրջանում, 1964 թվականին։ Նա մարքեթինգի և կառավարման բակալավրի կոչում է ստացել Լիբանանի ամերիկյան համալսարանից։ 1998 թվականին նա ամուսնու հետ հիմնադրել է Սոցիալական և մշակութային զարգացման ասոցիացիան (INMA), որը տրամադրում է կրթական, առողջապահական և տնտեսական ծառայություններ Քեֆրայայում և Լիբանանում։ Զեյնա Աքարը եղել է իր ամուսնու կողմից հիմնած «Information International» հետազոտական և խորհրդատվական ընկերության գործադիր տնօրենը։

2020 թվականի հունվարին Աքարը նշանակվել է պաշտպանության նախարար և փոխվարչապետ` վարչապետ Հասան Դիաբի գլխավորած նոր կառավարությունում։ Նա երկրի առաջին կին պաշտպանության նախարարն էր և առաջին կին պաշտպանության նախարարն արաբական աշխարհում։

Պաշտպանության նախարարի պաշտոնում իր գլխավոր նպատակը կոռուպցիայի դեմ պայքարն է եղել։ Օգոստոսի 10-ին նա հրաժարական է տվել բողոքի ցույցերի ժամանակ, որոնց մասնակիցները պնդում էին, որ Բեյրութի նավահանգստում ավերիչ պայթյունների համար մեղավոր են իշխանությունները։ Զեյնա Աքարի հրաժարականին հաջորդել է վարչապետ Հասան Դիաբի և նրա կառավարության հրաժարականը։ Նախագահ Միշել Աունն ընդունել է հրաժարականը։

## Անձնական կյանք
Աքարը հույն ուղղափառ է, նա ամուսնացած է սուննի գործարար Ջավադ Ադրայի հետ, որը գլխավորում է երկրի խոշորագույն հետազոտական ընկերություններից մեկը, նա կառուցել է Նաբու թանգարանը՝ հիմնականում իր մասնավոր հավաքածուներով։ Նրանք ամուսնացել են Կիպրոսում, քանի որ չեն կարողացել քաղաքացիական ամուսնություն ունենալ Լիբանանում որպես քրիստոնյա և մուսուլման։

## Ծանոթագրություններ

## Արտաքին հղումներ
* Густерин П. Зейна Адра — министр обороны Ливана.

Կատեգորիա:Լիբանանի կին քաղաքական գործիչներ
Կատեգորիա:Պաշտպանության կին նախարարներ
Ալբերտ Աղազարյան

**Ալբերտ Աղազարյան** (), հայազգի պատմաբան, երուսաղեմագետ։ Նրա հիմնական աշխատությունները Երուսաղեմի պաղեստինյան պատկանելության վերաբերյալ են։ Տիրապետել է արաբերենի, իսպաներենի, ֆրանսերենի թուրքերենի, անգլերենի, հայերենի։

## Կենսագրություն
Ալբերտ Աղազարյանը ծնվել է Երուսաղեմում, 1950 թվականին։ 1970 թվականին ավարտել է Բիրզեյթ համալսարանը, 1979-2002 թվականին եղել է նույն համալսարանի ընդհանուր հարաբերությունների գրասենյակի տնօրենը։ Եղել է պատմության դասախոս։

1972 թվականին Բեյրութի Ամերիկյան համալսարանից (AUB) ստացել է քաղաքագիտության պատվավոր աստիճան։ 1979 թվականին ավարտել է Վաշինգտոնի Ջորջթաունի համալսարանը և ստացել արաբագետի և իսլամագետի մագիստրոսի կոչում։

Ալբերտ Աղազարյանը բազմաթիվ պատմագիտական հոդվածների հեղինակ է։ Չնայած Երուսաղեմի մասին նրա աշխատություններն այնքան էլ շատ չեն, բայց նա համարվել է լավագույն երուսաղեմագետ։

Ալբերտ Աղազարյանը պարգևատրվել է Բելգիայի թագավորի կողմից՝ պաղեստինյան դատը միջազգային հարթակներում տարածելու մեջ իր ներդրման համար։

Նա մահացել է 2020 թվականի հունիսի 3-ին։ Նրա մահվան կապակցությամբ Պաղեստինի մշակույթի նախարաությունը հատուկ հայտարարությամբ է հանդես եկել և նշել, որ Պաղեստինի ժողովուրդը կորցրեց միջազգային հարթակներւմ հանդես եկող պաղեստինյան դատի ներկայացուցիչներից մեկին։ Պաղեստինի նախագահ Մահմուդ Աբբասը նույնպես իր ցավակցությունն է հայտնել իր ժողովրդին՝ Ալբերտ Աղազարյանի մահվան կապակցությամբ։

## Ծանոթագրություններ

## Արտաքին հղումներ
* Մէջ Իր Մահկանացուն Կնքած Է Պատմաբան Ալպերթ Աղազարեան
* Albert-Aghazarian
* Albert Aghazarian
* ALBERT AGHAZARIAN, RIP
* Birzeit University mourns the death of former public relations director, historian Albert Aghazarian
* Մեր Կորուստները. Իր Մահկանացուն Կնքած Է Պատմաբան Ալպերթ Աղազարեան
* Բացառիկ հայը՝ մոռցուած իր իսկ ազգին կողմէ 

Կատեգորիա:Երուսաղեմ քաղաքում ծնվածներ
Draw Something

**Draw Something**, համակարգչային խաղ մշակված OMGPop ընկերության կողմից, 2012 թվականի փետրվարի 6-ին։ Խաղի համար հիմք է ծառայել առցանց  Draw My Thing խաղը։ 2012 թվականին խաղը արժանացավ Flurry App Spotlight Award մրցանակին։ Թողարկումից 5 շաբաթվա ընթացքում խաղը ներբեռնվեց ավելի քան 20 միլլիոն անգամ։ 2012 թվականի մարտի 21-ին, Draw Something խաղը և OMGPop ընկերությունը գնվեց Zynga ընկերության կողմից 180 միլլիոն դոլարով։ Խաղը իր հայտնիության գագաթնակետին հասավ վաճառքի օրը, իսկ արդեն նույն տարվա մայիսին խաղը կորցրեց իր ակտիվ օգտատերերի 15 միլլոնից դառնալով 10 միլլիոն։

Խաղը հասանելի է անվճար տարբերակով, սակայն այն խաղերի ժամանակ ցուցադրում է գովազդ, ինչպես նաև ստանդարտ տարբերակում խաղացողները կարող են դիտել գովազդ և ստանալ ավելի ռումբեր խաղում օգտագործելու համար։ Ի տարբերություն այս տարբերակի, Pro տարբերակում ռումբերի քանակը անսահմանափակ է։

2013 թվականի ապրիլի 25-ին թողարկվեց խաղի տարբերակը, նախատեսված iOS օպերացիոն համակարգի համար։

## Գեյմփլեյ
Երկու խաղացող սկսում են նկարել պատկեր ելնելով իրենց տրված բառից, իսկ մյուս խաղացողը պետք է գուշակի, թե ինչ բառ է բաժին հասել հակառակորդին։

Նկարող խաղացողը ունենում է 3 բառի ընտրության հնարավորություն, որոնցից յուրաքանչյուրը տարբերվում են իրենց արժեքով, որը չափվում է աստղերով, որքան բարդ է նկարը այնքան ավելի մեծ է նկարի արժեքը։

Նկարի ավարտից հետո, գուշակող օգտատերը տեսնում է պատկերի նկարման գործընթացը՝ քայլ առ քայլ, առանց դադարի։ Գուշակողին տրվում է բաց դաշտ և խառը տառերի հավաքածու, որը իր մեջ պարունակում է գուշակվող բառի տառերը և մի քանի տառ, որոնք անհրաժեշտ չեն այդ բառի համար։ Գուշակողին տրվում է անսահմանափակ ժամանակ և գուշակման հնարավորություն։ Իսկ նկարողը այս ողջ ընթացքում հետևում է գուշակման ընթացքին։ Յուրաքանչյուր խաղացող ստանում է որոշակի քանակով ռումբեր։ Գուշակողը կարող է օգտագործել այդ ռումբերը, որպեսզի տրված տառերից բացառի ոչ անհրաժեշտ տառերը, կամ կարող է հանձնվել սեղմելով «Բաց թողնել» և այդպիսով պարտվել խաղը։

2022 թվականի դեկտեմբերի 15-ից Draw Something խաղը դարձել է անհասանելի App Store-ի համար։

## Ծանոթագրություններ

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
WHYLUV

**WHYLUV** (, ), ուկրաինացի և ռուս ռեփեր, ձայնագրման պրոդյուսեր և կոմպոզիտոր։

## Կենսագրություն
Օսմանը ծնվել է 1999 թվականի սեպտեմբերի 24-ին Ուկրաինայի Իվանո-Ֆրանկովսկ քաղաքում։ Օսմանը մանկուց հետաքրքրված էր երաժշտությամբ և ցանկանում էր երգիչ դառնալ։ Ոգեշնչվելով այնպիսի արտիստներից, ինչպիսիք են Էկոնը, Լիլ Ուեյնը, Բրունո Մարսը, 50 Cent-ը, T-Pain-ը, նա սկսեց երգել և գրել իր առաջին երգերը։

Այնուամենայնիվ, Օսմանի հայրը դեմ էր երաժշտության հանդեպ նրա կիրքին և կարծում էր, որ որդին պետք է իր ապագան նվիրի ավելի լուրջ գործի։

Դպրոցական տարիներին Օսմանը սովորել է Իվանո-Ֆրանկովսկում, սակայն հետագայում տեղափոխվել է Օդեսա, որտեղ ուսումը շարունակել է Չեռնոմորսկի ճեմարանի դպրոցում։

## Ծանոթագրություններ

Կատեգորիա:Ուկրաինացի երաժիշտներ
Կատեգորիա:Ուկրաինացի երգիչներ
Հրանտ-Լեոն Ռանոս

**Հրանտ-Լեոն Աղվանի Ռանոս** (, ), Գեհրդեն, Ստորին Սաքսոնիա, Գերմանիա), հայ ֆուտբոլիստ, ով հարձակվողի դիրքում հանդես է գալիս «Կայզերսլաուտերն» ֆուտբոլային ակումբում, ինչպես նաև Հայաստանի ազգային հավաքականում։

## Անձնական կյանք
Հրանտ-Լեոն Ռանոսը ծնվել է 2003 թվականի հուլիսի 20-ին Գերմանիայի Ստորին Սաքսոնիա երկրամասում՝ Հաննովեր քաղաքի արվարձանային Գեհրդեն բնակավայրում՝ հայկական ընտանիքում։ Ամուսնության առաջարկ է արել «Ну ка,все вместе» մրցույթի հաղթող Էլեն Բադալյանին և ստացել համաձայնություն

## Ակումբային կարիերա
Հրանտ-Լեոնը մինչև 2022 թվական հանդես է եկել գերմանական «Բենիգսենի», «Հանովեր 96-ի», Դորտմունդի «Բորուսիայի» և Մյունխենի «Բավարիայի» պատանեկան թիմերում։ 2022-23 թվականների մրցաշրջանում Հրանտ-Լեոն Ռանոսը «Բավարիայի» երկրորդ թիմի հետ մասնակցել է Բավարիայի ռեգիոնալ լիգայի առաջնության 24 հանդիպման, խփել 14 գոլ, կատարել 8 գոլային փոխանցում։

2023 թվականի մարտի դրությամբ նրա տրանսֆերային արժեքը գնահատվում է 325 հազար եվրո։

2023 թվականի մայիսին Հրանտ-Լեոն Ռանոսը պայմանագիր է ստորագրել Բորուսիա Մյոնխենգլադբախի հետ մինչև 2027 թվականը։

## Միջազգային կարիերա
2023 թվականին՝ Գերմանիայում անցկացվելիք 2024 թվականի ՈւԵՖԱ Եվրոպայի առաջնության որակավորման փուլի խաղերին ընդառաջ Հրանտ-Լեոն Ռանոսը հավաքականի նորընտիր մարզիչ Ալեքսանդր Պետրակովի կողմից հրավեր է ստանում հանդես գալու Հայաստանի ֆուտբոլի ազգային ընտրանիում։ Հրավերին հայազգի ֆուտբոլիստը պատասխանում է դրական և ձեռք բերում Հայաստանի Հանրապետության քաղաքացիություն։

Հանտ-Լեոն Ռանոսը սոցիալական ցանցերում արած գրառմամբ մեկնաբանել է հրավերը Հայաստանի ազգային հավաքականից։
Թեպետ Թուրքիայի դեմ խաղում նրա դեբյուտի հնարավորությանը, Հրանտ-Լեոնը Հայաստանի ֆուտբոլի ազգային հավաքականի կազմում իր նորամուտը նշում է 2023 թվականի մարտի 28-ին՝ Երևանի Վազգեն Սարգսյանի անվան «Հանրապետական» մարզադաշտում Կիպրոսի դեմ ընկերական խաղում դառնալով դուբլի (երկու գոլի) հեղինակ։ Այդ հանդիպումն ավարտվում է ոչ ոքի՝ «2-2» հաշվով և վերջինս դառնում է հայկական կողմից գոլ հեղինակած միակ ֆուտբոլիստը։

## Ծանոթագրություններ

Կատեգորիա:Բավարիա Մյունխենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանահայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Փեթի Օբերի

**Փեթի Օբերի** (, ), ամերիկուհի գրող, Կալիֆոռնիայից։ Նա գրել է *«Հավով ապուր հոգու համար»* շարքը, ներառյալ *«Հավով ապուր քրիստոնյա հոգու համար»* *ստեղծագործությունը:*

## Կենսագրություն
Որպես կանանց իրավունքների առաջնորդ՝ Օբերին կանանց համար հեղինակել է *«Հավով ապուր քրիստոնյա կնոջ հոգու համար» գիրքը:* Այն պատմում է կանանց մասին, ովքեր հանդիպում են մարտահրավերների, ապրում դժվար ժամանակներ և վերագտնում իրենց հավատը։ Գլուխները վերնագրված են «Հավատք», «Ընտանեկան սեր», «Աստծո բուժիչ զորություն», «Ընկերություն», «Փոփոխություն», «Մարտահրավերներ» և «Հրաշքներ»։

2015 թվականին նա հյուրընկալվել է *«Արթնացե՛ք»* ԹիՎի ծրագրում։ 2017 թվականին նկարահանվել է *«Հաջողության հոգին» ֆիլմում։* Նրա ստեղծագործություններն ուշադրության են արժանացել ինքնօգնության ժանրում։ Օբերին մի քանի գրքերի հեղինակ է ինքնօգնության, մտքի և մարմնի, մարզումների, կյանքի պայքարի, գումարի, հաջողության, և. նորարարության ոլորտներում։ Հեղինակ Լիզա Նիկոլսը գրել է, որ նա «մղիչ ուժ է դեպի հնարավորություն»։ Շատերը կարծում են, որ նրա գրքերը կարևոր են կարդալու համար։

## Մատենագիտություն
* Հավի ապուր քրիստոնյա հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1558745017
* Հավի ապուր քրիստոնյա կնոջ հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 9781623610432
* Հավի ապուր նոր մայրիկի հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610583
* Հավի ապուր քրոջ հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610044
* Հավի ապուր լողափերի սիրահարների հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610591
* Հավի ապուր հոր և դստեր հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610265
* Հավի ապուր քրիստոնյա դեռահաս հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610109
* Հավի ապուր ապագա մայրիկի հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610931
* Հավի ապուր քաղցկեղից փրկվածի հոգու համար, Ջեք Քենֆիլդ, Մարկ Վիկտոր Հանսեն և Փեթի Օբերի։ ISBN 1623610397
* Հավի ապուր պայքարող հոգու համար, Ջեք Քենֆիլդ, Բերնի Ս. Սիգել և Փեթի Օբերի։ ISBN-10՝ 8187671130
* Տրված թույլատվություն, Քեյթ Բաթլեր Քփսք և Փեթի Օբերի։ ISBN-10՝ 1948927152
* Գրավի՛ր քո ուժը, Փեթի Օբերի և Մարկ Միրկովիչ։ ISBN-10՝ 1732470308

## Ծանոթագրություններ

Կատեգորիա:Ամերիկացի գրողներ
Macan (երգիչ)

**Անդրեյ Կոսոլապով** (), ավելի հայտնի ինչպես **MACAN**, ռուս երգիչ և երգահան։

2022 թվականին VK Music երաժշտական հարթակի կողմից ճանաչվել է տարվա արտիստ։

## Կենսագրություն
Անդրեյ Կիրիլի Կոսոլապովը ծնվել է 2002 թվականի հունվարի 6-ին Մոսկվայում՝ բարեկեցիկ ընտանիքում։ Մանուկ հասակում հաճախել է երաժշտական դպրոց, բայց դա նրան չի հետաքրքրել։ Այնուհետև ընդունվել է Ռուսաստանի ժողովրդական տնտեսության եւ պետական կառավարման ակադեմիա՝ որպես իրավաբան։ Դեռահաս տարիքում Անդրեյը սկսեց հետաքրքրվել ռեփով։ Նախքան իր կարիերան սկսելը նա թողարկել է երգեր MC Guy Fawkes, Nemo MC և Yung Chaser կեղծանուններով։ Հաջողությունը Անդրեյին հասավ 2019 թվականին «Веселящий газ» երգի շնորհիվ։ Միևնույն ժամանակ նա թողարկեց իր դեբյուտային ալբոմը՝ «1000 км до мечты»։ Քրիստոնյա է։

Macan կեղծանունը գալիս է Porsche ավտոարտադրողի գերմանական Porsche Macan քրոսովերից։

## Կարիերա
2021 թվականի սկզբին Macan-ը թողարկեց «2002+18»  ալբոմը։

2022 թվականի սեպտեմբերին «Останься образом» երգը ներառվել է Աֆիշա Daily-ի լավագույն 15 հիթերի մեջ, «որի տակ այս ամառ մոռացվել է Ռուսաստանը»։

2022 թվականի դեկտեմբերին Macan-ը թողարկեց նոր ալբոմ՝ «12», որը հավաքել է ավելի քան 15 միլիոն լսում VK Music հոսքային հարթակում։

2022 թվականի դեկտեմբերին «VK Music» հոսքային ծառայությունը Macan-ին ճանաչել է տարվա արտիստ։

## Սկավառակագրություն
### Ստուդիայի ալբոմներ

### Սինգլներ

## Ծանոթագրություններ

Կատեգորիա:Բեմական կեղծանուններ
Կատեգորիա:Ռուս երգիչ-երգահաններ
Վալենտինա Ստարիկովա

**Վալենտինա Իվանովնա Ստարիկովա** (, ), ռուս դաշնակահարուհի, արվեստի գործիչ, երաժշտության ուսուցիչ։ Բաշկորտոստանի Հանրապետության մշակույթի վաստակավոր գործիչ, Բաշկիրիայի Մ. Ակմուլլայի անվան պետական մանկավարժական համալսարանի դոցենտ։ Միջազգային և համառուսական մրցույթների դափնեկիր, Բաշկիրիայի Հանրապետության միջնակարգ մասնագիտական երաժշտական քոլեջի ուսուցիչ։

Մի շարք միջազգային երաժշտական մրցույթների ժյուրիի անդամ։

## Կենսագրություն
Նախնական երաժշտական կրթությունը ստացել է Մ. Վ. Շատալովայի դասարանում։ Սովորել է Ուֆայի արվեստի դպրոցում՝ Գենրիխ Նեյգաուզի աշակերտ Վալերի Պետրովիչ Ստարոդուբրովսկու դասարանում։ Բարձրագույն կրթությունը ստացել է Ուֆայի արվեստի պետական ինստիտուտում (Ալեքսանդր Դավիդովիչ Ֆրանկի դասարան) 1973 թվականին։ Դասավանդել է Ուֆայի արվեստի պետական ինստիտուտում, մանկավարժական աշխատանքը շարունակում է Բաշկիրիայի Մ. Ակմուլլայի անվան պետական մանկավարժական համալսարանում և Բաշկիրիայի Հանրապետության միջնակարգ մասնագիտական երաժշտական քոլեջում։

## Ստեղծագործական և մանկավարժական գործունեություն
Պատկանում է Ռուսաստանի դաշնամուրի առաջատար մանկավարժ-մեթոդիստների թվին։ Աշխատանքի ընթացքում պատրաստել է միջազգային և համառուսաստանյան մրցույթների ավելի քան 60 դափնեկիրներ, այդ թվում՝ Ռուսաստանի Դաշնության մշակույթի վաստակավոր գործիչ Սերգեյ Չիպենկոն, Բելառուսի Հանրապետության մշակույթի վաստակավոր գործիչներ Իլդար Խիսամուտդինովը, Տատյանա Լոնշչակովան և Ալեքսանդրա Վորոտնիկը, դաշնակահարներ Լի Սիոնը (Ի. Հայդնի անվան երաժշտական մրցույթի Գրան պրի մրցանակի դափնեկիր, Վիեննա, Ավստրիա) և Դենիս Խուսաինովը (Միջազգային Դելֆյան խաղերի ոսկե մեդալի դափնեկիր, Կոնստանտին Իգումնովի անվան մրցույթի 1-ին մրցանակի դափնեկիր)։ Նրա շրջանավարտները դասավանդում և համերգներ են տալիս Բաշկիրիայի բազմաթիվ քաղաքներում, ամբողջ Ռուսաստանում  և արտասահմանում։ Նա համարվում է «Երաժշտություն բոլորի համար» դպրոց-ստուդիայի համահիմնադիր և մանկավարժ։

Ստարիկովան ընդգրկված է դաշնակահարների միջազգային երաժշտական այնպիսի մրցույթների ժյուրիի կազմում, ինչպիսիք են Սկավրոնսկու անվան դաշնամուրի և դաշնամուրային անսամբլների միջազգային մրցույթը, Ա. Դ. Ֆրանկի անվան «Տաղանդի թևերի վրա» և «Յոնդոզ Իլե» մրցույթ-փառատոները, համարվում է «Արվեստ և կրթություն-XXI» միջազգային ֆորումի գիտաժողովների, միջոցառումների մշտական մասնակից և համակազմակերպիչ։ Վարպետության դասեր է անցկացնում Ռուսաստանում և արտերկրում (Հնդկաստան, Հարավային Կորեա)։ Դաշնամուր նվագելու արվեստի դասավանդման ոլորտում բազմաթիվ մեթոդական հրապարակումների հեղինակ է։

Վլադիմիր Սպիվակովի միջազգային հիմնադրամի մշտական գործընկերներից է։

## Գործունեության գնահատականներ

## Պարգևներ և կոչումներ
Միջազգային, համառուսական և հանրապետական մրցույթների դափնեկիր, Բաշկորտոստանի Հանրապետության մշակույթի վաստակավոր գործիչ, պարգևատրվել է ԽՍՀՄ մշակույթի նախարարության «Գերազանց աշխատանքի համար» կրծքանշանով։ 2012 թվականին Գրան պրի ստացած իր աշակերտուհի Լի Սիոնի նախապատրաստման համար միջազգային ժյուրիի որոշմամբ նրան շնորհվել է «Լավագույն ուսուցիչ» հատուկ դիպլոմ։

## Ծանոթագրություններ

Կատեգորիա:Ռուս դաշնակահարուհիներ
Կատեգորիա:Ռուս մանկավարժներ
Մահո

**Մահո լողափ** (), լողափ Սեն Մարտեն կղզու հարավարևմտյան մասում՝ Սինտ Մաարտեն ինքնավար պետական կազմավորման տարածքում (Նիդերլանդների կազմում)։ Այն հայտնի է դարձել նրանով, որ Արքայադուստր Յուլիանայի օդանավակայանի թռիչքուղին կիպ է նրան, այնպես որ վայրէջք և թռիչք կատարող ինքնաթիռներն անցնում են հանգստացողների գլխավերևով՝ 10-20 մետր բարձրության վրա։ Այս առումով լողափը հատկապես մեծ ժողովրդականություն է վայելում սփոթերների (ինքնաթիռների թռիչքներին հետևող, դրանք հաշվառող և նկարահանող անձինք) շրջանում։ Լողափն ու թռիչքուղին միմյանցից բաժանված են երկու պարիսպներով և երկու գոտի ունեցող նեղ ավտոճանապարհով։

## Նկարագրություն
Լողափի երկարությունը մոտ 300 մետր է, լայնությունը՝ 10-20 մետր։ Լողափին կան մի քանի սրճարաններ և խորտկարաններ, որոնցից ամենահայտնին *Sunset Bar and Grill*-ն է։ Այնտեղ կա բարձրախոս, որը հանգստացողներին նախազգուշացնում է հաջորդ ինքնաթիռի ժամանման մասին և հաղորդում է օդանավակայանի կարգավարների և մոտեցող ինքնաթիռի օդաչուների ռադիոզրույցները։ Լողափի երկայնքով տեղադրված են տախտակներ, որոնց վրա կավիճով գրված է թռիչքների և վայրէջքների ժամանակացույցը։

Լողափն ամբողջովին զուրկ է բուսականությունից, քանի որ այն պարբերաբար ենթարկվում է օդանավերի ուժեղ օդային հոսքերին։ Դրանք հաճախ ուժեղ և անսպասելի ալիքներ են առաջացնում ափին, որը գրավում է վինդսերֆինգի և սքիմբորդինգի սիրահարներին։ Լողափի կենտրոնական մասում հանգստացողներին սպառնում են վնասվածքներ կամ նույնիսկ մահ, ինչի մասին տնօրենությունն անկեղծորեն զգուշացնում է, քանի որ օդանավերի ռեակտիվ շարժիչների օդի հոսքի արագությունը կարող է հասնել ժամում 160 կիլոմետրի, սակայն շատերը սուր զգացողություններ վայելելու համար միտումնավոր անտեսում են այդ նախազգուշացումները։

2008 թվականի հոկտեմբերի 16-ին լողափը մեծապես տուժեց Օմար փոթորկից, որն ավերեց մի քանի սրճարաններ և այլ կառույցներ և Մահոն դարձրեց ամբողջովին քարքարոտ՝ քշելով ամբողջ ավազը։ Հետագայում ավազը նորից բերվեց այստեղ և լցվեց լողափում։

2009-2011 թվականներին Մահո լողափում հանգստացել է ավստրիացի լուսանկարիչ Յոզեֆ Հոֆլեները, որն այնտեղ արել է ցածր թռչող ինքնաթիռների սև-սպիտակ լուսանկարներ։ Այս աշխատանքները ներառվել են նրա «Ռեակտիվ օդանավ․ ստեղծագործությունների լիակատար ժողովածու» գրքում։

## Պատկերասրահ

Պատկեր:283bz - Air France Airbus A340-313X, F-GLZP@SXM,05.03.2004 - Flickr - Aero Icarus.jpg|alt=|Ինքնաթիռի վայրէջքը
Պատկեր:SXMDanger.jpg|alt=|Զգուշացնող ցուցանակ լողափում
Պատկեր:SXM-Maho-A343-takeoff-800.jpg|alt=|Օդային հոսքերը մեծ ինքնաթիռի թռիչքի ժամանակ


## Նշումներ

## Ծանոթագրություններ

## Արտաքին հղումներ
* Maho Beach Photo Gallery
* 
*  0:00:34

Կատեգորիա:Սենթ Մարտեն
Արթուր Սարգսյան (երգիչ)

**Արթուր Սարգսյան** - (ծնվ․ ապրիլի 30-ին Կուրգանինսկ քաղաքում), ռուսաստանաբնակ փոփ երգիչ, կոմպոզիտոր և երգահան։

## Կենսագրություն
Ծնվել է 1993 թվականի ապրիլի 30-ին Կրասնոդարի երկրամասի Կուրգանինսկ քաղաքում, երաժշտի ընտանիքում, Արթուրի հայրը կիթառ է նվագում։

Արթուրը մանկուց սեր է ունեցել երաժշտության հանդեպ, ծնողները, նկատելով դա, երեխային ուղարկել են երաժշտական դպրոց՝ ավարտելով լավ արդյունքներով, Արթուրը շարունակել է դասերը վոկալի, կոմպոզիցիայի և գործիքավորման արվեստի մասնավոր ուսուցիչների մոտ։

### Ընտանիք
* Հայրը - Սարգսյան Սամվել Ռաֆիկի
* Մայր - Սարգսյան Դինա Բորիսի
* Եղբայր - Սարգսյան Աշոտ Սամվելի
* Կինը - Սարգսյան Քրիստինա Սերգեյի, ունեն որդիներ՝ Սամվելն ու Միհրանը

## Երաժշտական գործունեություն
Արթուրի ստեղծագործական ուղին սկսվել է 2008 թվականին՝ հոր ղեկավարությամբ հեղինակային երգերով։

Մեկ տարի անց՝ 2009 թվականին, թողարկվեց «Ночь» դեբյուտային ալբոմը։

2013 թվականին պայմանագիր է կնքվել ZVUK-M լեյբլի հետ

Արթուրն ակտիվորեն թողարկում է նոր հիթեր և շրջագայում Ռուսաստանի քաղաքներով։

Կատարողի տեսահոլովակները ցուցադրվում են Հայաստանի բոլոր երաժշտական հեռուստաալիքներով, երգերը հասանելի են բոլոր երաժշտական հարթակներում և ռադիոկայաններում

### Ալբոմներ
* 2009 — Ночь
* 2014 — Шальной

### Տեսահոլովակներ
*2012 - Моя невеста
*2013 - Я не ангел
*2014 - Шальной
*2014 - Дерзкая
*2016 - Обманщик
*2016 - Предала
*2017 - Горы
*2017 - Зараза
*2017 - Убийца любви
*2018 - Сеньорита
*2019 - Забудь меня
*2019 - Подари
*2020 - Уходи
*2020 - Абу даби
*2021 - Рапапам
*2021 - Гадалка
*2021 - Брат и сестра
*2021 - Чувства обидела
*2022 - Моя
*2022 - Покатать

### Երգեր
*2011 - Сон любви
*2020 - Коронавирус
*2021 - Малышка
*2021 - Рядом со мной
*2022 - Эли Эли
*2022 - Убил бы
*2022 - Друзья жениха 
*2022 - Обман

## Ծանոթագրություններ

## Արտաքին հղումներ
*Պաշտոնական ալիք Youtube
*Պաշտոնական պրոֆիլ Apple Music

Կատեգորիա:Հայ փոփ երգիչներ
Կատեգորիա:Հայ կոմպոզիտորներ
Կատեգորիա:Հայ երաժիշտներ
Doodle Jump

**Doodle Jump**, պլատֆորմեր ժանրի համակարգչային խաղը, որ մշակվել և հրապարակվել է խորվաթական «Lima Sky» ընկերության կողմից։ Խաղը հասանելի է Windows Phone, iPhone OS, BlackBerry, Android, Java Mobile (J2ME), Nokia Symbian և Xbox 360 պլատֆորմների համար։ Խաղը iPhone-ի համար թողարկվել է 2009 թվականի մարտի 15-ին, Android և Blackberry-ի համար 2010 թվականի մարտի 2-ին, Symbian-ի համար 2010 թվականի մայիսի 1-ին, իսկ  Windows Phone 7-ի համար 2011 թվականի հունիսի 1-ին։ Ինչպես նաև 2013 թվականի օգոստոսի 21-ին թողարկվել է խաղի տարբերակը՝ նախատեսված Windows Phone 8-ի համար։ Ներկա պահին խաղը հասանելի է 9 պլատֆորմների համար։

Doodle Jump խաղը հայտնի էր իր վաճառքի արդյունքերով, թողարկումից հետո խաղը չորս ամիս շարունակ ներբեռնվում էր օրական ավելի քան 25000 անգամ ։ 2011 թվականի դեկտեմբերի տվյալներով, խաղը վաճառվել էր ավելի քան 10 միլլիոն անգամ iTunes և Google Play-ի միջոցով, իսկ ընդհանուր ներբեռնումների քանակը հասել էր 15 միլլիոն օրինակի։ Հետագայում մշակվել էր նաև խաղի՝ խաղային սարքերի համար նախատեսված տարբերակը։ Խորվաթ Իգոր և Մարկո Պուշենյակները համարվում են խաղի հեղինակները։ 2016 թվականի հուլիսին «Lima Sky» ընկերությունը հայտարարել է «Skillz» ընկերության հետ համագործակցության մասին, որի նպատական էր մշակել Doodle Jump խաղի մրցույթային տարբերակը։

2020 թվականի դեկտեմբերի 20-ին թողարկվել է Doodle Jump 2 խաղը App Store-ում։

## Գեյմփլեյ
Doodle Jump խաղի նպատակը «Դուդլեր» անունով չորքոտանի արարածին օգնելն է, որպեսզի կարողանա տեղաշարժվել, որքան հնարավոր է բարձր՝ առանց ընկնելու։ Էկրանի աջ կողմի սահմանը հատելիս կերպարը տեղափոխվում և դուրս գալիս է ձախ մասից։ Կերպարին ղեկավարելու համար խաղացողները թեքում են սարքը աջ կամ ձախ։

Խաղի ընթացքում խաղացողները կարող են ստանալ տարատեսակ օգնող օբյեկներ այդ թվում՝ պտուտակներով գլխարկ, ռեակտիվ հրթիռներ, զսպողակներ, բատուտներ և անխոցելիության վահան։ Խաղում կան որոշ չբացահայտված թռչող օբյեկտներ և հրեշներ, որոնց Դուդլերը պետք է չդիպչի։ Նշանառությունը խաղում կառավարվում է հպումների միջով, ինչպես նաև կա կրակելու ավտոմատացված համակարգ։ Կախված խաղի ռեժիմից փամփուշտերը կարող են թռչել՝ դուրս գալով տեսանելիության սահմանից, կամ ձգողականության ուժի շնորհիվ ընկնել ցած։

Խաղը չունի սահմանված վերջնակետ, սակայն խաղը ավարտվում է այն ժամանակ, երբ խաղացողը ընկնում է ներքև կամ դիպչում է հրեշներին։

Խաղացողները կարող են ընտրել խաղում առկա թեմատիկաներից որևիցէ մեկը (Original, Christmas, Halloween, Rainforest, Space, Soccer World Cup, Underwater, Easter, Ice Blizzard, Retro Arcade, Ninja կամ Pirate)։ Կախված թեմատիկայից փոփոխվում է ետին պլանը և Դուդլերի տեսքը։

## Ծանոթագրություններ

Կատեգորիա:2009 տեսախաղեր
Կատեգորիա:IOS խաղեր
Կատեգորիա:Windows Phone խաղեր
Կատեգորիա:Xbox 360 տեսախաղեր
Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Բողոք (ֆիլմ)

**«Բողոք»** (), 1986 թվականի խորհրդային ֆիլմ, որը նկարահանել է ռեժիսոր Թիմուր Զոլոևն Օդեսայի կինոստուդիայում։

## Սյուժե
Առաջատար կլինիկաներից մեկում բարդ վիրահատության ժամանակ հիվանդը մահանում է։ Նրա հարազատները բողոք են ներկայացնում մարզային դատախազություն։ Մահվան մեջ մեղադրում են կլինիկայի առաջատար վիրաբույժ Մարչուկին։ Դատախազի օգնական Կլիվցովը, ուսումնասիրելով գործը, համոզվում է, որ Մարչուկը տաղանդավոր կրծքային վիրաբույժ է, և նրա վիրահատություններից հետո մահացության բարձր տոկոսը բացատրվում է նրանով, որ նա բուժում է ամենաանհույս հիվանդներին՝ նրանց կյանքի համար պայքարում օգտագործելով յուրաքանչյուր հնարավորություն։ Բայց եթե Մարչուկի դեմ ուղղված մեղադրանքները հանվեն, ապա ինչպես պետք է  վարվել նրա գործընկերների հետ, ովքեր խուսափում են ծանր հիվանդների հետ աշխատելուց. այդ դեպքում էլ նրանց պետք է մեղադրել մասնագիտական տեսանկյունից ոչ պիտանի լինելու մեջ։

## Դերերում
* Յուոզաս Կիսելյուս - Եվգենի Դմիտրիևիչ Մարչուկ, վիրաբույժ, բժշկական ինստիտուտի ամբիոնի վարիչ
* Մարինա Ստարիխ - Մարգարիտա Գեորգիևնա Կլիվցովա, մարզային դատախազի օգնական
* Իրինա Միրոշնիչենկո - Սվետլանա Սերգեևնա Դոլինինա, լրագրող
* Օլգա Կուզնեցովա - Վերա, մարմնամարզուհի
* Յուրի Շլիկով - Լև Վլադիմիրովիչ Ֆոմիչև, կլինիկայի ղեկավար
* Նիկոլայ Գրինկո - տարածաշրջանային դատախազ
* Լեոնարդաս Զելչյուս - պաթոլոգ
* Ալեքսանդր Դենիսենկո - Ալեքսանդր Կուրենևիչ, երիտասարդ վիրաբույժ
* Անատոլի Բարչուկ - Միխայիլ Լուկիչ Բարսկի, շրջանի գլխավոր վիրաբույժ
* Գալինա Դոլգոզվյագա - Օլգա Տրոֆիմովնա, գլխավոր բուժքույր
* Էմանուել Վիտորգան - Յուրի Սմիրնով, լրագրող, գլխավոր խմբագիր, Մարչուկի հին ընկերը
* Գալինա Դաշևսկայա - Աննա Դմիտրիևնա, Լիդոչկայի մայրը
* Լարիսա Դմիտրիևա - Իրա
* Իվան Մացկևիչ - ամուսին
* Էլվիրա Խոմյուկ - բուժքույր

## Նկարահանող խումբ
* Ռեժիսոր՝ Թիմուր Զոլոև
* Սցենարիստ՝ Գրիգորի Գլազով
* Օպերատոր՝ Վիկտոր Կրուտին
* Կոմպոզիտոր՝ Էդուարդ Արտեմև
* Նկարիչներ՝ Լեոնիդ Ռոզոխա, Ն. Մելնիչուկ, Կոնստանտին Պլուտենկո
* Մոնտաժող՝ Լյուդմիլա Մալցևա

## Ծանոթագրություններ

## Աղբյուրներ
* Жалоба // Советские художественные фильмы: 1986—1987. — М.: Нива России, 1995. — стр. 56

## Գրականություն
* *Мершина Е.* — «Жалоба» (Об одноим. худож. фильме. Режиссер Т. Золоев) // Киномеханник, № 11, 1986. — с. 21
* *Плавинский А.* — По поверхности (Говорится и об исполн. роли хирурга Марчука Ю. Киселюсе в фильме "Жалоба) // Медицинская газета, 5 декабря 1986

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Песенка о медведях

«**Песенка о медведях**» (թարգմ.՝ «Երգ արջերի մասին»), կոմպոզիտոր Ալեքսանդր Զացեպինի երգը բանաստեղծ Լեոնիդ Դերբենյովի տեքստի հիման վրա 1967 թվականի «Կովկասի գերուհին» խորհրդային  ֆիլմից։ Գլխավոր դերի կատարողի փոխարեն կադրից դուրս երգը կատարել է Աիդա Վեդիշչևան։

## Պատմություն
Երբ պատրաստվում էին ֆիլմի նկարահանումներին, Լեոնիդ Դերբենյովը և ֆիլմի ռեժիսոր Լեոնիդ Գայդայը որոշել են, որ ֆիլմում հնչելու է երկու երգ։ Դրանցից մեկը պետք է երգեր Նիկուլինը, իսկ Նինայի երգի կատարողի հարցը մնացել է անորոշ։ Այդ ժամանակ որոշվել է մրցույթ կազմակերպել։ Մրցույթին մասնակցելու են հրավիրվել այն ժամանակ հայտնի մի քանի երգչուհիներ, նրանց զանգել են անմիջապես ռադիոկայանից՝ «С добрым утром!» հաղորդումից։ Աիդա Վեդիշչևան համաձայնել է և կես ժամվա ընթացքում ձայնագրել մի քանի, ինչպես իրեն թվում էր, պարզ երգ՝ փորձի համար։ Նրա ձայնը ամենից շատ է հավանության արժանացել։ 1966 թվականի հուլիսի վերջին «Մոսֆիլմում» տեղի է ունեցել երգի ձայնագրությունն ապագա ֆիլմի համար։

Ըստ Վեդիշևայի՝ «Մելոդիա» ընկերությունում թողարկված այս երգի ձայնասկավառակի միայն առաջին տպաքանակը կազմել է յոթ ու կես միլիոն օրինակ։

2023 թվականին Ալեքսանդր Զացեպինը պատմել է, որ իր համար հեղինակային հատկացումները շատ բարձր են եղել.

Երբ լույս տեսավ «Արջերի մասին երգը», Լյոնյա Դերբենյովը վազեց ինձ մոտ և ասաց. «Ես վերջերս ստացա հեղինակայինները։ Ես միանգամից մեքենա գնեցի։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1967 սինգլներ
Կատեգորիա:Խորհրդային երգեր
Կատեգորիա:Ռուսերեն երգեր
Կատեգորիա:Սինգլներ այբբենական կարգով
Խափանման միջոց (ֆիլմ)

**«Խափանման միջոց»** (), 1983 թվականի խորհրդային հեռուստատեսային գեղարվեստական ֆիլմ, որը նկարահանել է ռեժիսոր Լև Ցուցուլկովսկին Վլադիմիր Դոբրովոլսկու համանուն պատմվածքի հիման վրա։

## Սյուժե
Կոմբինատում կատարված յուրացումները քննող դատավարության ընթացքում պարզվում է, որ ամբողջ մեղքը իր վրա վերցրած գլխավոր ինժեներ Չիստուխինն իրականում անմեղ է։ Հանցագործությունը կատարել է կոմբինատի ղեկավար Մուրավյովան։ Նա մեղքը բարդել է անմեղ գլխավոր ինժեների վրա այն մարդկանց օգնությամբ, ովքեր նստած են ամբաստանյալի աթոռին։ Չիստուխինը ժամանակին սիրահարված է եղել նրան, և այժմ Մուրավյովան փորձում է օգտվել դրանից։

Այս դատավարության շատ մասնակիցների հոգեբանական դիմանկարները բացահայտվում են դատավարության ընթացքում։

## Դերերում
* Իրինա Միրոշնիչենկո - Անտոնինա Ստեպանովնա Մուրավյովա, կոմբինատի տնօրեն
* Անդրեյ Տոլուբեև - Ռոստիսլավ Ֆեոդորովիչ Չիստուխին, կոմբինատի գլխավոր ինժեներ
* Իրինա Ակուլովա - Տատյանա Չիստուխինա, գլխավոր ինժեների կինը
* Գենադի Բոգաչով - Պավել
* Ռոզա Բալաշովա - Մուրավյովայի մայրը
* Վալերի Իվչենկո - Գեորգի Եմելյանովիչ Ռուդիչ, Ռեչենսկի գործարանի տնօրեն
* Վսեվոլոդ Կուզնեցով - փաստաբան
* Սերգեյ Լոսև - դատավոր
* Սերգեյ Ֆիլիպով - կրծքազարդ վաճառող
* Լյուդմիլա Քսենոֆոնտովա - Պավելի մայրը
* Բորիս Սոկոլով - Յակով Անտոնովիչ Խուխրի, արտադրամասի պետ, ամբաստանյալ
* Մարինա Մալցևա - վկա
* Վիկտոր Սուխորուկով - ամբաստանյալ
* Յուրի Օրլով - փաստաբան

## Նկարահանող խումբ
* Ռեժիսոր՝ Լև Ցուցուլկովսկի
* Սցենարիստ՝ Ալբինա Շուլգինա
* Օպերատոր՝ Վալերի Սմիրնով
* Կոմպոզիտոր՝ Վլադիսլավ Ուսպենսկի
* Նկարիչ՝ Ալեքսանդր Յասկևիչ

## Ծանոթագրություններ

Կատեգորիա:1983 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Գևորգ Տեր-Վարդանյան

**Գևորգ Հմայակի Տեր-Վարդանյան** (), պատմաբան, մանկավարժ, պատմական գիտությունների դոկտոր, Մաշտոցի անվան Մատենադարանի գլխավոր ավանդապահ, ձեռագրագիտության բաժնի վարիչ, Գևորգյան հոգևոր ճեմարանի և Երևանի պետական համալսարանի դասախոս, «Մատենադարան» Մեսրոպ Մաշտոցի անվան հին ձեռագրերի գիտահետազոտական ինստիտուտ հիմնադրամի գիտական խորհրդի անդամ։

## Կենսագրություն
Գևորգ Տեր-Վարդանյանը ծնվել է 1951 թվականի հունվարի 9-ին Շամշադինի շրջանի Ներքին Կարմիրաղբյուր գյուղում, 1968 թվականին ավարտել է նույն գյուղի միջնակարգ դպրոցը։ 1968-1973 թվականներին սովորել է Երևանի Պետական Համալսարանի պատմության ֆակուլտետի հնագիտության, աղբյուրագիտության և ազգագրության բաժնում, որն ավարտել է պատմաբան-աղբյուրագետի մասնագիտությամբ։

1974 թվականից աշխատել է Մաշտոցի անվան Մատենադարանում, 1978 թվականից՝ ավագ գիտաշխատող և գլխավոր ավանդապահ, 1992 թվականին դարձել է Ձեռագրագիտության բաժնի վարիչ և գլխավոր ավանդապահ։ 1995-1998 թվականներին զբաղեցրել է Հայաստանի Ազգային գրադարանի տնօրենի պաշտոնը։ 2016 թվականին ստացել է Պատմական գիտությունների դոկտորի աստիճան։

## Գիտական և մանկավարժական աշխատանք
Գևորգ Տեր-Վարդանյանը  հայ ձեռագրագիտության ասպարեզում հեղինակավոր մասնագետ է եղել։ Բացառիկ դեր է ունեցել «Մայր ցուցակ հայերէն ձեռագրաց Մաշտոցի անուան Մատենադարանի» բազմահատորյակի կազմման և խմբագրման գործում։ Տարիներ շարունակ պարբերաբար այցելել է Սուրբ Ղազարի մատենադարան և մշակել է ձեռագրական նյութերը։

Շուրջ 200 հոդվածների, ուսումնասիրությունների և մենագրությունների հեղինակ է։ Երկար արիներ դասավանդել է Երևանի պետական համալսարանում և Գևորգյան ճեմարանում, պատրաստել է ձեռագրագետներ Մաշտոցի անվան Մատենադարանում։

## Պարգևներ
* 2007 թվականին Ֆրանսիայում Հայաստանի տարվա շրջանակներում Մատենադարանի մասնակցությամբ կայացած ցուցահանդեսների համար, 2008 թվականին Ֆրանսիայի կառավարության հրամանագրով պարգևատրվել է «Գրականության և արվեստների շքանշանով»։
* 2010 թվականին Հայաստանի Հանրապետության անկախության հռչակման 19-րդ տարեդարձի առթիվ պարգևատրվել է Մովսես Խորենացու մեդալով։
* 2022 թվականին թանգարանների միջազգային օրվա կապակցությամբ մշակույթի ոլորտում ունեցած նշանակալի ավանդի, երկարամյա աշխատանքային գործունեության համար ՀՀ ԿԳՄՍ նախարարությունը Գևորգ Տեր-Վարդանյանին պարգևատրել է ոսկե մեդալով։

## Ծանոթագրություններ

## Արտաքին հղումներ
* 
*

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ պատմաբաններ
Կատեգորիա:Հայաստանի ազգային գրադարանի տնօրեններ
Կատեգորիա:Ներքին Կարմիրաղբյուր գյուղում ծնվածներ
Արտեմ Չապայ

**Արտեմ Չապայ** (, գրական կեղծանուն՝ **Անտոն Վասիլյովիչ Վոդյանի**, , ), ուկրաինացի գրող, լրագրող, թարգմանիչ և ակտիվիստ։ Նա գրում է նոնֆիքշն, ինչպես նաև հայտնի գեղարվեստական գրականություն։ Նա BBC-ի «Ուկրաինայի տարվա գիրք» մրցանակաբաշխության եզրափակչի քառակի մասնակից է եղել։

## Կենսագրություն
Արտեմը ծնվել և մեծացել է Արևմտյան Ուկրաինայի փոքր քաղաքում՝ Կոլոմիայում։ Նա իր կյանքի տարիների մեծ մասն անցկացրել է Ուկրաինայի մայրաքաղաք Կիևում։  Նա «Փրկենք հին Կիևը» շարժման հիմնադիրողներից և նշանավոր դեմքերից մեկն էր՝ ընդդեմ խոշոր կառուցապատողների կողմից ապօրինի շինարարության։  2022 թվականին Ուկրաինա Ռուսաստանի ներխուժումից հետո նա իր ընտանիքը տարհանեց անվտանգ վայր մարտի սկզբին և զինվորագրվեց Ուկրաինայի Զինված ուժերի կազմում։  Քաղաքական առումով նա պաշտպանում է հակաավտորիտար ձախ գաղափարները։

## Կարիերա
1998 թվականին ավարտել է Կոլոմիայի գիմնազիան։ Նա 1998-2001 թվականներին սովորում էր Ուկրաինայի Անվտանգության ծառայության ազգային ակադեմիայում, սակայն «Ուկրաինան առանց Կուչմայի» բողոքի ակցիայի ժամանակ ստիպված եղավ թողնել ուսումը։ 2008 թվականին ավարտել է Կիև-Մոգիլայի ակադեմիա ազգային համալսարանփիլիսոփայության մասնագիտությամբ։ Նա ստացել է «Կենտրոնական Եվրոպայի նախաձեռնության կրթաթոշակ» Սլովենիայում բնակության վայրում գտնվող գրողների համար և Ավստրիայում թարգմանիչների համար Փոլ Սելանի կրթաթոշակ։

Նա կարիերայի առաջընթաց ունեցավ, երբ նրա երկրորդ գիրքը*՝ «Ճանապարհորդություն Մամայոտայի հետ. Ուկրաինայի որոնումներում*» (2011) ընդգրկվեց BBC-ի Ուկրաինայի տարվա գիրք մրցանակի կարճ ցուցակում։ Նա նաև ճանաչվել է իր մոտ ապագայի դիստոպիայի համար՝ *«Կարմիր գոտի»* (2014), «*There Goes the Neighborhood»* (2015) և *«Ուկրաինա* » (2018), որոնք նույնպես ներառվել են BBC-ի Ուկրաինայի գրքի կարճ ցուցակում։ Տարվա մրցանակ։

Նա նաև աշխատել է որպես Դոնբասի պատերազմը լուսաբանող լրագրող։ 2015 թվականին նա համագործակցեց Կատերինա Սերհատկովայի հետ՝ համահեղինակելու և հրատարակելու *«Երեք նամակների պատերազմը»* ՝ նրանց զեկույցների ժողովածուն, որը պատրաստվել էր Դոնբասում պատերազմի ժամանակ։ Նա և Կատերինան երեք պատմվածք են ավելացրել *«Երեք նամակների պատերազմ»* գրքում, որոնցից երկուսը առաջադրվել են որպես Կուրտ Շորկ մրցանակի եզրափակիչ՝ միջազգային լրագրության ոլորտում։

Նրա ստեղծագործությունները թարգմանվել են յոթ լեզուների և հայտնվել «Լավագույն եվրոպական գեղարվեստական գրականություն» անթոլոգիայում։ Նրա *«Ուկրաինան»* 26 և պատմվածքներից բաղկացած ժողովածուն (վերնագիրը անգլերեն է, ոչ թե ուկրաիներեն) 2018 թվականի BBC-ի «Տարվա ոչ գեղարվեստական գրքի» մրցանակաբաշխության եզրափակիչ փուլի մասնակիցներից մեկն էր։

Նա նաև թարգմանել է ոչ գեղարվեստական գրականություն անգլերենից, այդ թվում՝ պաղեստինցի ամերիկացի մտավորական Էդվարդ Սաիդի «*Հումանիզմ և դեմոկրատական քննադատություն»*, հնդիկ հակագաղութային առաջնորդ Մահաթմա Գանդիի *«Սատյագրահան» [[Հարավային Աֆրիկա]]յում* և ամերիկացի լեզվաբան Նոամ Չոմսկու *«Մտավորականների պատասխանատվությունը* »։

## Ծանոթագրություններ

Կատեգորիա:1981 ծնունդներ
Կատեգորիա:Ապրող անձինք
Կատեգորիա:Գրական կեղծանուններով հայտնի հեղինակներ
Կատեգորիա:Կամավորություն
Կատեգորիա:Ուկրաինացի գրողներ
Կատեգորիա:Ուկրաինացի զինվորականներ
Կատեգորիա:Ուկրաինացի թարգմանիչներ
Կատեգորիա:Ուկրաինացի լրագրողներ
Յուրի Սարգսյան (ծանրամարտի մարզիչ)

**Յուրի Պողոսի Սարգսյան** (), ծանրամարտի խորհրդային մարզիչ։ ԽՍՀՄ վաստակավոր մարզիչ (1979)։ Պարգևատրվել է «Պատվո նշան» շքանշանով։

## Կենսագրություն
Յուրի Սարգսյանը ծնվել է 1922 թվականի փետրվարի 22-ին Կոստանդնուպոլսում (այժմ՝ Ստամբուլ)։ Մեծացել է Թբիլիսիում։ 1942 թվականից մասնակցել է Հայրենական Մեծ պատերազմին, պարգևատրվել «Արիության համար» և «Գերմանիայի դեմ տարած հաղթանակի համար» մեդալներով։

1960 թվականին տեղափոխվել է Կրասնոդար, որտեղ մինչև 1991 թվականը մարզչական գործունեություն է ծավալել «Սպարտակ» մարզական ընկերության ծանրամարտի մարզադպրոցում։ 1966-1968 թվականներին աշխատել է ապագա օլիմպիական չեմպիոն Մուխարբիյ Կիրժինովի հետ։ Հետագայում պատրաստել է այնպիսի հայտնի մարզիկների, ինչպիսիք են աշխարհի կրկնակի չեմպիոն Սերգեյ Առաքելովը և Եվրոպայի կրկնակի չեմպիոն Վլադիմիր Կուզնեցովը։ 1982 թվականին ԽՍՀՄ Մարզկոմիտեի կողմից ճանաչվել է ծանրամարտի «Տարվա լավագույն մարզիչ»։

Մահացել է 2004 թվականի դեկտեմբերի 8-ին Կրասնոդարում։ Թաղված է Սլավոնական գերեզմանատանը։ Կրասնոդարի երկրամասում ամեն տարի անցկացվում են Յուրի Սարգսյանի հիշատակին նվիրված ծանրամարտի մանկապատանեկան մրցումներ։

## Ծանոթագրություններ

## Արտաքին հղումներ
*''Банников А.М.'' 100 выдающихся спортсменов и тренеров Кубани и Адыгеи . – Краснодар: Традиция, 2011. – 176 с.
Դավիթ Ամսալեմ

**Դավիթ Ամսալեմ** (), իսրայելցի քաղաքական գործիչ, «Լիկուդ» կուսակցության Քնեսեթի անդամ, նախկինում զբաղեցրել է կապի նախարարի, կիբեր և ազգային թվային հարցերի նախարարի պաշտոնները։

## Կենսագրություն
Ամսալեմը ծնվել և մեծացել է Երուսաղեմի Կիրյաթ Յովել թաղամասում՝ 1959 թվականին, Մարոկկոյից Իսրայել ներգաղթածի ընտանիքում։ Պատանեկության տարիներին սովորել է Օր Էցիոն միջնակարգ դպրոցում։ Իսրայելի պաշտպանության բանակում ծառայել է տանկային կորպուսում՝ որպես 500-րդ դիվիզիայի տանկի հրամանատար։ Դավիթ Ամսալեմը Բար-Իլան համալսարանից ստացել է բակալավրի կոչում տնտեսագիտության և բիզնեսի կառավարման ոլորտում։

1990-ական թվականների սկզբին անդամագրվել է «Լիկուդ» կուսակցությանը, եղել է քարտուղարության անդամ և Երուսաղեմի նույն կուսակցության մասնաճյուղի խորհրդի նախագահ։ 2013 թվականին Երուսաղեմի քաղաքային խորհրդի ընտրություններում Ամսալեմնառաջադրվել է քաղաքային խորհրդի ընտրություններում, սակայն չի ընտրվել։

2003 թվականին Ամսալեմը ձերբակալվել է այլ կասկածյալների հետ՝ Երուսաղեմի «Լիկուդ» մասնաճյուղի համար հարյուրավոր դիմումների կեղծման մեջ ներգրավված լինելու կասկածանքով։ Նրանց դեմ հարուցված քրեական գործը կարճվել է՝ ապացույցների բացակայության պատճառով։

Քնեսեթի 20-րդ ընտրություններում նա եղել է 21-րդ համարը։ 2015 թվականի մայիսին նշանակվել է ներքին գործերի և շրջակա միջավայրի պաշտպանության կոմիտեի նախագահ։

2019 թվականի հուլիսի 1-ին նա նշանակվել է կապի նախարար Իսրայելի 34-րդ կառավարությունում՝ որպես անցումային կառավարություն, այն բանից հետո, երբ նախորդ նախարար Այուբ Կարան հրաժարական է տվել։ Նա վերընտրվել է 2019 թվականի սեպտեմբերին և 2020 թվականի մարտին։ 2020 թվականի մայիսին նշանակվել է Կիբեր և ազգային թվային հարցերի նախարար։

## Անձնական կյանք
Ամսալեմը այրի է, ունի երկու դուստր։ Նրա կինը՝ Ռոզի Ամսալեմը, աշխատել է Երուսաղեմի քաղաքապետարանում մինչև 2009 թվականը։ Մահացել է թոքերի քաղցկեղից։

## Ծանոթագրություններ

## Արտաքին հղումներ
*Депутаты Кнессета 25-го созыва

Կատեգորիա:Քնեսեթի 20-րդ գումարման պատգամավորներ
Կատեգորիա:Քնեսեթի 21-րդ գումարման պատգամավորներ
Կատեգորիա:Քնեսեթի 22-րդ գումարման պատգամավորներ
Կատեգորիա:Քնեսեթի 23-րդ գումարման պատգամավորներ
Չոնջու

**Չոնջու** (, Չոնջու-սի), Հարավային Կորեայի Չոլլա Պուկտո նահանգի մայրաքաղաք։

## Պատմություն
Հայտնի է, որ 3-րդ դարում այն տարածքը, որտեղ գտնվում է ժամանակակից Չոնջուն, պատկանել է Մահան ցեղային միությանը։ Հետագայում՝ Երեք նահանգների դարաշրջանում, այստեղ է հիմնվել Վանսանջու ավանը (685 թվական), ավելի ուշ՝ 757 թվականին, այն վերանվանվել է Չոնջու։ 892 թվականին Չոնջուն դարձավ Հուպեկչե պետության մայրաքաղաքը, որը գոյատևեց մինչև 936 թվականը։ Չոսոն դինաստիայի օրոք Չոնջուն դարձել է Չոլադո նահանգի մայրաքաղաքը, իսկ 1896 թվականին՝ Չոլա Պուկտոյի մայրաքաղաքը։ 1949 թվականին Չոնջուն քաղաքի կարգավիճակ ստացավ։

## Աշխարհագրություն
Չոնջուն գտնվում է Նորեոնգսան, Կոդոկսան, Նամգոսան և յոթգագաթանի Վանգսան լեռներով շրջապատված հովտում։ Չոնջուի բնակելի շջանների մեծ մասը գտնվում է ալյուվիալ հողերի վրա։ Չոնջուի կլիման մուսսոնային է, տարեկան միջին ջերմաստիճանը 12,9&nbsp;°C է, իսկ տարեկան տեղումների միջին քանակը՝ 1296,2 մմ։

## Վարչական բաժանում
Չեոնջուն վարչականորեն բաժանված է 2 կու (գու) և 33 տոննա (դոնգ)։

## Զբոսաշրջություն և տեսարժան վայրեր
* **Չոնջուի հանոկաների գյուղ**- քաղաքի կենտրոնում գտնվող ճարտարապետական համալիր, որը վերածվել է բացօթյա թանգարանի։ Գյուղում կան ավելի քան 700 շինություններ՝ կառուցված կորեական ավանդական ոճով։ Համալիրի շենքերը թվագրվում են տարբեր ժամանակաշրջաններով՝ Չոսոն դինաստիայի դարաշրջանից մինչև ուշ գաղութատիրական շրջան։ Համալիրում պարբերաբար անցկացվում են ֆոլկլորային խմբերի ելույթներ, ցուցահանդեսներ և փառատոններ։
* **Բուդդայական Չինբուքսա** (Միացյալ Սիլայի ժամանակաշրջան), **Սիլսանսա** (Չոսոն դինաստիայի դարաշրջան), **Սինամսա** (Միացյալ Սիլայի) **վանքեր**։
* Կոնֆուցիոսի դպրոցը Չոնջուում, հիմնադրվել է Գորյո դինաստիայի դարաշրջանում (պահպանված շինությունները թվագրվում են Չոսոնի ժամանակաշրջանի հետ)։

## Քույր քաղաքներ

## Տես նաև
* Հարավային Կորեայի քաղաքներ

## Ծանոթագրություններ

## Արտաքին հղումներ
* Քաղաքի պաշտոնական կայքէջ

Կատեգորիա:Աշխարհագրություն
Կատեգորիա:Բնակավայրեր այբբենական կարգով
Կատեգորիա:Կորեայի աշխարհագրություն
Կատեգորիա:Հարավային Կորեայի քաղաքներ
Կատեգորիա:Քաղաքներ
Անատ Բերկո

**Անատ Բերկո** (, ), իսրայելցի քրեագետ և քաղաքական գործիչ, ահաբեկչության դեմ պայքարի ոլորտի փորձագետ։

## Կենսագրություն
Անատ Բերկոն ծնվել է Երուսաղեմում՝ Իրաքից Իսրայել ներգաղթած ծնողների ընտանիքում, եղել է վեց երեխաներից երկրորդը։ Զինվորական ծառայությունն ավարտելուց հետո նա մնացել է Իսրայելի պաշտպանության բանակում, որտեղ ծառայել է ընդհանուր առմամբ 25 տարի և ստացել փոխգնդապետի կոչում)։ Սովորել է հոգեբանություն, սոցիոլոգիա և քրեագիտություն Բար-Իլան համալսարանում և ստացել քրեագիտության թեկնածուի աստիճան։ Նա դարձել է Պետական կառավարման, դիվանագիտության և ռազմավարության դպրոցի ուսուցչուհի։ Նա եղել է հրավիրյալ պրոֆեսոր էր Ջորջ Վաշինգտոն համալսարանում։ Ներկայումս նա ահաբեկչության դեմ պայքարի միջազգային ինստիտուտի գիտաշխատող է, ինչպես նաև դասախոսում է Իսրայելում Ազգային պաշտպանության քոլեջում։ Նրա մասնագիտացման ոլորտը ներառում է մահապարտ ահաբեկիչների ուսումնասիրությունը. զինվորական ծառայության ընթացքում նա հինգ տարի հարցաքննել է Համաս պաղեստինյան իսլամիստական կուսակցության առաջնորդ շեյխ Ահմեդ Յասինին։

2015 թվականի Քնեսեթի ընտրություններում նա եղել է 23-րդը «Լիկուդ» կուսակցության ցուցակում, նա ընտրվել է Քնեսետում, քանի որ Լիկուդ կուսակցությունը ստացել է 30 մանդատ։ 2019 թվականի ապրիլի ընտրություններին նա չի ապահովել անցողիկ շեմը, քանի որ ցուցակում եղել է 46-րդ տեղը։

Ամուսինը՝ Ռեուվենը, արաբական հարցերի մասնագետ է, նրանք ունեն երեք երեխա։

## Ծանոթագրություններ

## Գրականություն
* *Путь в рай: внутренний мир террористов-смертников и их диспетчеров (на основе собственной докторской диссертации*, 2009, Издательство Прегер, 978-1-5979-7364-9
* *Женщина-бомба, террористы-самоубийцы: женщины и дети на службе террора* 2011, Rowman & Литтлфилд, 978-1-4422-1952-6

## Արտաքին հղումներ
*Анат Берко

Կատեգորիա:Իսրայելի կին քաղաքական գործիչներ
Կատեգորիա:Իսրայելի ռազմական գործիչներ
Կատեգորիա:Իսրայելցի ակադեմիկոսներ
Կատեգորիա:Իսրայելցի գիտնականներ
Կատեգորիա:Քնեսեթի 20-րդ գումարման պատգամավորներ
Կատեգորիա:Քնեսեթի կին անդամներ
Ժան-Շառլ Տերրասյե

**Ժան-Շառլ Տերրասյե** (, ), ֆրանսիացի հոգեբան։ Նա մասնագիտացել է մանկական ինտելեկտուալ օժտվածության մեջ և հիմնել է «Ինտելեկտուալ օժտվածությամբ երեխաների ֆրանսիական ասոցիացիան» (ANPEIP):

## Կենսագրություն
Տերրասյեն սովորել է Կաննի միջնակարգ դպրոցում, իսկ 1967 թվականին Փարիզ-Սորբոնի համալսարանում ստացել է հոգեբանության աստիճան։ Կրթությունից հետո, որպես կլինիկական հոգեբան է աշխատել Նիսում։ Նա նաև աշխատել է Փարիզում գտնվող Mensa International-ում, նախքան 1968 թվականին Նիսում տեղական մասնաճյուղ ստեղծելը։ 1971 թվականին նա հիմնադրել է «Օժտված երեխաների ազգային ասոցիացիան» (ANPES), որը նվիրված է այն երեխաներին, ովքեր բարձր մակարդակի ինտելեկտ են ցուցաբերել՝ չափված հոգեմետրիկ թեստերով։ Ասոցիացիան փոխել է իր անունը 1987 թվականին՝ դառնալով «Ինտելեկտուալ օժտվածությամբ երեխաների ֆրանսիական ասոցիացիան» (ANPEIP), որն այսօր ունի 25 տարածաշրջանային մասնաճյուղ և գլխավոր գրասենյակը գտնվում է Նիսում։ 1977 թվականին մասնակցել է Շնորհալի և տաղանդավոր երեխաների համաշխարհային խորհրդի հիմնադրմանը Սան Ֆրանցիսկոյում և Լոնդոնում։ 1981 թվականին ընտրվել է տնօրենների խորհրդի անդամ։ Նա նաև համահիմնել է EUROTALENT-ը Փարիզում։

1978 թվականին Տերրասյեն օգնում է կազմակերպել Օժտված երեխաների առաջին միջազգային կոնգրեսը, որը կազմակերպվել էր Միջերկրական համալսարանական կենտրոնի և ANPEIP-ի կողմից։ Տերրասյեի մի քանի տարվա ակտիվ աշխատանքից հետո, 1987 թվականին Ազգային կրթության նախարարությունը կազմակերպում է առաջին դասերը ինտելեկտուալ օժտվածությամբ երեխաների համար Նիսի École publique Las Planas-ում։

Տերրասյեն մահացել է 2022 թվականի հունվարի 1-ին 81 տարեկան հասակում։

## Հրապարակումներ
* "Le syndrome de dyssynchronie" (1979)
* *Dyssynchrony - uneven development in The psychology of gifted children* (1985)
* "Le développement psychologique des enfants intellectuellement précoces" (1996)
* "Les enfants surdoués ou La précocité embarrassante" (2014)
* *Guide pratique de l'enfant surdoué : Comment réussir en étant surdoué ?* (2016)
* *Les enfants surdoués ou la précocité embarrassante* (2019)
* *Les enfants surdoués - Comprendre la précocité pour bien la vivre* (2020)

## Ծանոթագրություններ

Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի հոգեբաններ